CELEX: C2005/229/59
Language: hu
Date: 2005-09-17 00:00:00
Title: T-258/05. sz. ügy: Eric Voigt által az Európai Közösségek Bizottsága ellen 2005. június 30-án benyújtott kereset

17.9.2005   
            
            
               HU
            
            
               Az Európai Unió Hivatalos Lapja
            
            
               C 229/27
            
         Eric Voigt által az Európai Közösségek Bizottsága ellen 2005. június 30-án benyújtott kereset
   (T-258/05. sz. ügy)
   (2005/C 229/59)
   Az eljárás nyelve: francia
   Eric Voigt (lakóhelye: Orange [Franciaország], képviseli: Bernard Autric ügyvéd) 2005. június 30-án keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               1.
            
            
               kötelezze az Európai Bizottságot a foglalkoztatási betegség elismerése iránti 2002. július 11-i kérelmének elfogadására;
            
         
               2.
            
            
               kötelezze az Európai Bizottságot 2004. május 28-tól kezdődő kamatfizetésre;
            
         
               3.
            
            
               kötelezze az Európai Bizottságot, hogy válaszoljon a Vizsgálati és Fegyelmi Hivatalnak (IDOC) küldött 2004. január 20-i kérdéseire;
            
         
               4.
            
            
               kötelezze az Európai Bizottságot az egyik tisztviselő (C.) ellen fegyelmi eljárás indításáról szóló határozat 2003. évi visszavonása indokának közlésére;
            
         
               5.
            
            
               kötelezze az Európai Bizottságot egymillió (1 000 000) euró összegű kártérítés megfizetésére;
            
         
               6.
            
            
               kötelezze az alperest a költségek viselésére.
            
         Jogalapok és fontosabb érvek:
   A felperes lelki-érzelmi zavarait a személyzeti szabályzat 73. cikke szerinti foglalkozási betegségnek kívánja elismertetni. A személyzeti szabályzat 26. cikkének, a védelemhez való jognak, valamint a bizalomvédelem, az átláthatóság és a jogbiztonság elvének megsértését hozza fel. Hivatkozik eljárási hibára is.